Ministerele au cheltuit mai mult, deși Guvernul a promis economie. Ce instituții au cerut miliarde în plus la rectificarea bugetară
De mai bine de un an, Guvernul anunță măsuri de reducere a cheltuielilor, dar realitatea din ministere arată contrariul. O analiză Digi24 arată că aproape toate instituțiile au crescut cheltuielile anul trecut, atât pentru personal, cât și pentru bunuri și servicii. La rectificarea bugetară, 13 din 18 ministere au cerut fonduri suplimentare, unele de ordinul miliardelor de lei.